title: Rozhodnutie Rady (SZBP) 2015/555 zo  7. apríla 2015 , ktorým sa mení rozhodnutie 2011/235/SZBP o reštriktívnych opatreniach voči určitým osobám a subjektom s ohľadom na situáciu v Iráne

text:
               8.4.2015

               SK

               Úradný vestník Európskej únie

               L 92/91

         ROZHODNUTIE RADY (SZBP) 2015/555
   zo 7. apríla 2015,
   ktorým sa mení rozhodnutie 2011/235/SZBP o reštriktívnych opatreniach voči určitým osobám a subjektom s ohľadom na situáciu v Iráne
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 12. apríla 2011 prijala rozhodnutie 2011/235/SZBP (1).

               (2)

               Na základe preskúmania rozhodnutia 2011/235/SZBP by sa reštriktívne opatrenia v uvedenom rozhodnutí mali obnoviť do 13. apríla 2016.

               (3)

               Rada tiež dospela k záveru, že záznamy o určitých osobách a jednom subjekte uvedené v prílohe k rozhodnutiu 2011/235/SZBP by sa mali aktualizovať.

               (4)

               Okrem toho už neexistujú dôvody na to, aby dve osoby zostali na zozname osôb a subjektov, na ktoré sa vzťahujú reštriktívne opatrenia, uvedenom v prílohe k rozhodnutiu 2011/235/SZBP.

               (5)

               Záznam o jednej osobe uvedený v prílohe k rozhodnutiu 2011/235/SZBP by sa navyše mal vypustiť.

               (6)

               Rozhodnutie 2011/235/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 6 ods. 2 rozhodnutia Rady 2011/235/SZBP sa nahrádza takto:

      „2.   Toto rozhodnutie sa uplatňuje do 13. apríla 2016. Pravidelne sa prehodnocuje. Obnovuje sa alebo mení podľa potreby, ak Rada nepovažuje jeho ciele za splnené.“

   Článok 2
   Príloha k rozhodnutiu 2011/235/SZBP sa mení tak, ako sa uvádza v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. apríla 2015

            Za Radu

            predseda

         E. RINKĒVIČS

      (1)  Rozhodnutie Rady 2011/235/SZBP z 12. apríla 2011 o reštriktívnych opatreniach voči určitým osobám a subjektom s ohľadom na situáciu v Iráne (Ú. v. EÚ L 100, 14.4.2011, s. 51).

      PRÍLOHA

                  1.

                  Zo zoznamu uvedeného v prílohe k rozhodnutiu 2011/235/SZBP sa vypúšťajú záznamy o týchto osobách:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil

                  2.

                  Záznamy o nasledovných osobách a subjekte uvedené v prílohe k rozhodnutiu 2011/235/SZBP sa nahrádzajú týmito záznamami:

                     Osoby

                              Meno

                              Identifikačné údaje

                              Dôvody

                              Dátum zaradenia na zoznam

                              10.

                              RADAN Ahmad-Reza

                              miesto nar.: Isfahan (Irán) – dátum nar.: 1963

                              Riaditeľ centra pre policajné strategické štúdie, do júna 2014 zástupca veliteľa iránskej štátnej polície. Ako zástupca veliteľa iránskej štátnej polície od roku 2008 niesol zodpovednosť za bitie, vraždy a svojvoľné zatýkanie a väznenie demonštrantov zo strany policajných síl.

                              12.4.2011

                              13.

                              TAEB Hossein

                              miesto nar.: Teherán – dátum nar.: 1963

                              Zástupca veliteľa IRGC pre spravodajstvo. Do októbra 2009 veliteľ jednotiek Basídž. Sily pod jeho velením za zúčastňovali na masovom bití, vraždách, väznení a mučení pokojných demonštrantov.

                              12.4.2011

                              14.

                              SHARIATI Seyeed Hassan

                              Do septembra 2014 predseda sudcovského zboru v Mašhade. Pravdepodobne je v súčasnosti v procese preradenia do inej funkcie. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených a na základe priznaní získaných vďaka nátlaku alebo mučeniu. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu.

                              12.4.2011

                              15.

                              DORRI- NADJAFABADI Ghorban-Ali

                              miesto nar.: Najafabad (Irán) – dátum nar.: 1945

                              Člen zhromaždenia expertov a zástupca najvyššieho vodcu v („centrálnej“) provincii Markazi. Do septembra 2009 iránsky generálny prokurátor, za prezidenta Chatámího minister pre spravodajstvo.
                              Ako iránsky generálny prokurátor nariaďoval a dohliadal na politické procesy po prvých povolebných protestoch, v ktorých boli obvineným upreté ich práva vrátane práva na advokáta. Nesie zodpovednosť aj za násilnosti v Kahrizaku.

                              12.4.2011

                              16.

                              HADDAD Hassan (alias Hassan ZAREH DEHNAVI)

                              Bývalý sudca, Teheránsky revolučný súd, úsek 26. Mal na starosti prípady osôb väznených v súvislosti s povolebnými krízami a pravidelne sa vyhrážal ich rodinám, aby ich umlčal. Pomáhal pri vydávaní príkazov na vzatie do väzby pre detenčné centrum Kahrizak. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb.

                              12.4.2011

                              18.

                              HEYDARIFAR Ali-Akbar

                              Bývalý sudca, Teheránsky revolučný súd. Zúčastnil sa na procesoch s demonštrantmi. Sudcovský zbor ho vypočúval v súvislosti s vynucovaním priznaní v Kahrizaku. Pomáhal pri vydávaní príkazov na vzatie do väzby na účely zasielania zadržaných osôb do detenčného centra Kahrizak. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb.

                              12.4.2011

                              19.

                              JAFARI- DOLATABADI Abbas

                              miesto nar.: Yazd (Irán) – dátum nar.: 1953

                              Od augusta 2009 teheránsky generálny prokurátor. Jeho úrad obvinil veľký počet demonštrantov vrátane jednotlivcov, ktorí sa v decembri 2009 zúčastnili na protestoch pri príležitosti sviatku Ašura. V septembri 2009 nariadil zavrieť Karrúbího úrad a zatknúť viacero reformných politikov a v júni 2010 zakázal dve reformné politické strany. Jeho úrad obvinil demonštrantov z nenávisti voči bohu (Muharebeh), za ktorý sa udeľuje trest smrti, a osobám, ktorým tento trest hrozí, neumožnil absolvovať riadny proces. Jeho úrad v rámci zásahov proti politickej opozícii vyhľadával a zatýkal aj reformátorov, aktivistov za ľudské práva a príslušníkov médií.

                              20.

                              MOGHISSEH Mohammad (alias NASSERIAN)

                              Sudca, predseda Teheránskeho revolučného súdu, úsek 28. Rozhodoval v povolebných veciach. Udelil dlhodobé tresty odňatia slobody na základe nespravodlivých procesov so sociálnymi a politickými aktivistami a žurnalistami, ako aj viacero trestov smrti demonštrantom a sociálnym a politickým aktivistom.

                              12.4.2011

                              21.

                              MOHSENI-EJEI Gholam-Hossein

                              miesto nar.: Ejiyeh – dátum nar.: okolo 1956

                              Iránsky generálny prokurátor od septembra 2009 a hovorca sudcovského zboru a počas volieb v roku 2009 minister pre spravodajstvo. Keď bol počas volieb v roku 2009 ministrom pre spravodajstvo, spravodajský agenti pod jeho velením niesli zodpovednosť za väznenie a mučenie stoviek aktivistov, žurnalistov, disidentov a reformných politikov a vynucovali od nich pod nátlakom falošné priznania. Okrem toho boli politické osobnosti nútené k falošným priznaniam počas neznesiteľného vypočúvania, ktoré zahŕňalo mučenie, násilie, vydieranie a zastrašovanie rodinných príslušníkov.

                              12.4.2011

                              22.

                              MORTAZAVI Said

                              miesto nar.: Meybod, Yazd (Irán) – dátum nar.: 1967

                              Do augusta 2009 teheránsky generálny prokurátor.
                              Ako teheránsky generálny prokurátor vydal všeobecný príkaz, ktorý sa použil na zadržanie stoviek aktivistov, novinárov a študentov. V januári 2010 parlamentné vyšetrovanie ukázalo, že je priamo zodpovedný za zadržanie troch väzňov, ktorí následne zomreli vo väzbe. V auguste 2010 bol zbavený funkcie na základe vyšetrovania iránskej justície zameraného na jeho úlohu v súvislosti so smrťou troch mužov zadržaných po voľbách na jeho príkaz. V novembri 2014 iránske orgány oficiálne uznali, že zohrával úlohu v súvislosti so smrťou zadržaných osôb.

                              12.4.2011

                              23.

                              PIR-ABASSI Abbas

                              Sudca, Teheránsky revolučný súd, úsek 26. Má na starosti povolebné prípady, udelil tresty dlhodobého odňatia slobody na základe nespravodlivých procesov s aktivistami za ľudské práva, ako aj viacero trestov smrti demonštrantom.

                              12.4.2011

                              28.

                              YASAGHI Ali-Akbar

                              Sudca na Najvyššieho súdu. Bývalý predsedajúci sudca, Mašhadský revolučný súd. Pojednávania pod jeho dohľadom prebiehali povrchne a bez prístupu verejnosti, bez dodržiavania základných práv obvinených. Keďže rozsudky o popravách sa vydávali hromadne, pri udeľovaní trestu smrti sa nedodržiavali zásady spravodlivého procesu.

                              12.4.2011

                              30.

                              ESMAILI Gholam-Hossein

                              Predseda teheránskeho sudcovského zboru. Bývalý predseda Organizácie iránskych väzníc. V tejto funkcii pomáhal pri hromadnom zadržiavaní politických demonštrantov a zakrývaní násilia vo väzenskom systéme.

                              12.4.2011

                              34.

                              AKBARSHAHI Ali-Reza

                              Generálny riaditeľ iránskeho centra pre boj proti narkotikám. Bývalý veliteľ teheránskej polície. Pod jeho vedením bol policajný zbor zodpovedný za vyvíjanie mimosúdneho nátlaku na podozrivých počas zatýkania a vyšetrovacej väzby. Okrem toho sa teheránska polícia v júni 2009 podieľala na zásahu v internátoch Teheránskej univerzity, počas ktorého podľa iránskej majlisskej komisie zranila polícia a basídžske milície viac ako 100 študentov.

                              10.10.2011

                              36.

                              AVAEE Seyyed Ali-Reza (alias: AVAEE Seyyed Alireza)

                              Od apríla 2014 poradca disciplinárneho súdu pre sudcov. Bývalý predseda teheránskeho sudcovského zboru. Ako predseda teheránskeho sudcovského zboru zodpovedá za porušovanie ľudských práv, svojvoľné zatýkanie, odopieranie práv väzňom a zvýšenie počtu popráv.

                              10.10.2011

                              37.

                              BANESHI Jaber

                              Poradca sudcovského zboru v Iráne. Do roku 2012 prokurátor v Šíráze. Zodpovedal za nadmerné a zvyšujúce sa využívanie trestu smrti tým, že vydal desiatky rozhodnutí o odsúdení na trest smrti. Prokurátor vo veci bombardovania v Šíráze v roku 2008, ktorý režim využil na odsúdenie viacerých svojich odporcov na trest smrti.

                              10.10.2011

                              40.

                              HABIBI Mohammad Reza

                              Zástupca prokurátora v Isfahane. Podieľal sa na súdnych konaniach, v rámci ktorých sa obvineným odoprel spravodlivý proces – ako napr. v prípade Abdulaha Fathiho, ktorý bol v máji 2011 popravený po tom, čo Habibi počas súdneho konania v marci 2010 ignoroval jeho právo na vypočutie, ako aj problémy súvisiace s duševným zdravím. Je preto spoluzodpovedný za vážne porušovanie práva na riadny proces, čím prispel k nadmernému a zvyšujúcemu sa využívaniu trestu smrti a k prudkému nárastu počtu popráv od začiatku roka 2011.

                              10.10.2011

                              41.

                              HEJAZI Mohammad

                              miesto nar.: Ispahan – dátum nar.: 1956

                              Zástupca veliteľa ozbrojených síl, zohrával kľúčovú úlohu pri zastrašovaní a vyhrážaní sa „nepriateľom“ Iránu a pri bombardovaní kurdských obcí v Iraku. Bývalý veliteľ sarollahského zboru iránskych Revolučných gárd (IRGC) v Teheráne a bývalý veliteľ basídžských síl, zohrával ústrednú úlohu v povolebnom zásahu proti demonštrantom.

                              10.10.2011

                              47.

                              KHALILOLLAHI Moussa (alias: KHALILOLLAHI Mousa, ELAHI Mousa Khalil)

                              Prokurátor v Tabrize. Bol zapojený do prípadu Sakineh Mohammadi-Ashtianiovej a je spoluzodpovedný za závažné porušovanie práva na riadny proces.

                              10.10.2011

                              48.

                              MAHSOULI Sadeq (alias: MAHSULI, Sadeq)

                              miesto nar.: Oroumieh (Irán) – dátum nar.: 1959/60

                              Poradca bývalého prezidenta a súčasného člena Zhromaždenia pre obranu štátnych záujmov Mahmúda Ahmadínedžáda a člen tzv. Frontu vytrvalosti. Minister sociálnych vecí a sociálneho zabezpečenia v období rokov 2009 až 2011. Minister vnútra do augusta 2009. Ako minister vnútra mal právomoc nad všetkými policajnými silami, bezpečnostnými agentmi ministerstva vnútra a neuniformovanými agentmi. Tieto sily boli pod jeho velením zodpovedné za útoky na internáty Teheránskej univerzity 14. júna 2009 a mučenie študentov v suteréne ministerstva (známe štvrté podzemné podlažie). Ďalší demonštranti boli vážne týraní v detenčnom centre Kahrizak, ktoré riadila polícia pod velením Mahsouliho.

                              10.10.2011

                              49.

                              MALEKI Mojtaba

                              Prokurátor v Kermasnšahu. Zohral úlohu pri prudkom náraste odsúdení na trest smrti v Iráne vrátane trestného stíhania v prípadoch siedmich väzňov usvedčených z obchodovania s drogami, ktorí boli obesení v ten istý deň 3. januára 2010 v hlavnom väzení Kermanšahu.

                              10.10.2011

                              52.

                              KHODAEI SOURI Hojatollah

                              miesto nar.: Selseleh (Irán) – dátum nar.: 1964

                              Člen výboru národnej bezpečnostnej a zahraničnej politiky. Poslanec parlamentu za provinciu Lorestan. Člen parlamentného výboru pre zahraničnú a bezpečnostnú politiku. Do roku 2012 riaditeľ väznice Evin. Vo väznici Evin dochádzalo pod jeho vedením bežne k mučeniu. V bloku 209 boli zadržiavaní mnohí aktivisti za pokojné protivládne aktivity.

                              10.10.2011

                              53.

                              TALA Hossein (alias: TALA Hosseyn)

                              Poslanec iránskeho parlamentu. Do septembra 2010 generálny guvernér („Farmandar“) provincie Teherán, zodpovedný za zásah policajných síl a teda potláčanie demonštrácií.
                              Za úlohu, ktorú zohral v represiách po voľbách, dostal v decembri 2010 ocenenie.

                              10.10.2011

                              54.

                              TAMADDON Morteza (alias: TAMADON Morteza)

                              miesto nar.: Shahr Kord-Isfahan – dátum narodenia: 1959

                              Predseda teheránskej provinčnej rady pre verejnú bezpečnosť. Bývalý generálny guvernér Teheránskej provincie za IRGC.
                              V rámci výkonu funkcie guvernéra a vedúceho teheránskej provinčnej rady pre verejnú bezpečnosť nesie celkovú zodpovednosť za všetky represívne aktivity IRGC v Teheránskej provincii vrátane zákrokov počas politických protestov od júna 2009.

                              10.10.2011

                              57.

                              HAJMOHAM- MADI Aziz

                              Sudca na trestnom súde Teheránskej provincie. Bývalý sudca prvej komory súdu v Evine. Viedol viaceré súdne procesy s demonštrantmi, konkrétne s Abdulom-Rezom Ghanbarim, učiteľom zadržaným v januári 2010 a odsúdeným k trestu smrti za jeho politickú činnosť. Vo väznici v Evine bol zriadený súd prvého stupňa, čo Jafari Dolatabadi v marci 2010 uvítal. V tejto väznici väznia niektorých obžalovaných, s ktorými sa zle zaobchádza a ktorí sú nútení k nepravdivým výpovediam.

                              10.10.2011

                              59.

                              BAKHTIARI Seyyed Morteza

                              miesto nar.: Mashad (Irán) – dátum nar.: 1952

                              Zástupca generálneho prokurátora zodpovedný za politické a bezpečnostné otázky. V rokoch 2009 až 2013 minister spravodlivosti.
                              Počas výkonu jeho funkcie ministra spravodlivosti podmienky vo väzniciach v Iráne klesli výrazne pod akceptované medzinárodné normy a rozmohlo sa zlé zaobchádzanie s väzňami. Okrem toho zohrával kľúčovú úlohu v zastrašovaní a prenasledovaní iránskej diaspóry tým, že informoval o zriadení špeciálneho súdu, ktorý bude príslušný pre konania s Iráncami v zahraničí. Pod jeho vedením došlo aj k prudkému nárastu počtu popráv v Iráne vrátane tajných popráv, ktoré vláda neoznámila, a popráv za trestné činy súvisiace s drogami.

                              10.10.2011

                              60.

                              HOSSEINI Dr Mohammad (alias: HOSSEYNI, Dr Seyyed Mohammad; Seyed, Sayyed a Sayyid)

                              miesto nar.: Rafsanjan, Kerman – dátum nar.: 1961

                              Poradca bývalého prezidenta a súčasného člena Zhromaždenia pre obranu štátnych záujmov Mahmúda Ahmadínedžáda. Bývalý minister kultúry a islamskej cesty (2009 – 2013). Ako bývalý príslušník IRGC je spoluzodpovedný za represie voči novinárom.

                              10.10.2011

                              61.

                              MOSLEHI Heydar (alias: MOSLEHI Heidar; MOSLEHI Haidar)

                              miesto nar.: Isfahán (Irán) – dátum nar.: 1956

                              Riaditeľ organizácie pre publikácie o úlohe duchovných vo vojne. Bývalý minister pre spravodajstvo (2009 – 2013).
                              Ministerstvo pre spravodajstvo pokračovalo pod jeho vedením v praktikách rozsiahleho svojvoľného zadržiavania a prenasledovania demonštrantov a disidentov. Ministerstvo pre spravodajstvo spravuje blok 209 väznice Evin, kde sú za pokojné aktivity namierené proti vláde zadržiavaní mnohí aktivisti. Vyšetrovatelia z ministerstva pre spravodajstvo podrobovali väzňov z bloku 209 bitiu a duševnému a sexuálnemu zneužívaniu.

                              10.10.2011

                              62.

                              ZARGHAMI Ezzatollah

                              miesto nar.: Dezful (Irán) – dátum nar.: 22. júl 1959

                              Do novembra 2014 riaditeľ vysielacej spoločnosti Iránskej republiky – IRIB). Pravdepodobne je v súčasnosti v procese preradenia do inej funkcie. V rámci svojho pôsobenia v IRIB bol zodpovedný za všetky programové rozhodnutia. IRIB vysielala vynútené priznania zadržiavaných osôb a sériu zinscenovaných procesov v auguste 2009 a decembri 2011. Tieto sú jednoznačným porušením medzinárodných ustanovení o spravodlivom konaní a práve na spravodlivé konanie.

                              23.3.2012

                              63.

                              TAGHIPOUR Reza

                              miesto nar.: Maragheh (Irán) – dátum nar.: 1957

                              Člen teheránskej mestskej rady. Bývalý minister informácií a komunikácie (2009 – 2012).
                              Ako minister informácií bol jedným z najvyšších predstaviteľov zodpovedných za cenzúru a kontrolu internetu, ako aj za všetky druhy komunikácie (najmä mobilné telefóny). Počas výsluchov politických väzňov vyšetrovatelia používajú ich osobné údaje, e-mailové adresy a komunikáciu. Po prezidentských voľbách v roku 2009 boli pri viacerých príležitostiach a počas pouličných demonštrácií prerušené mobilné telekomunikačné siete vrátane zasielania SMS, príjem signálu satelitných televízií bol rušený a pripojenie k internetu bolo na niektorých miestach prerušené alebo aspoň spomalené.

                              23.3.2012

                              64.

                              KAZEMI Toraj

                              Ako plukovník polície pre technológie a komunikácie vyhlásil nábor vládnych hackerov s cieľom lepšie kontrolovať informácie na internete a na účely poškodzovania „škodlivých“ stránok.

                              23.3.2012

                              65.

                              LARIJANI Sadeq

                              miesto nar.: Najaf (Irak) – dátum nar.: 1960 alebo august 1961

                              Predseda sudcovského zboru. Predseda sudcovského zboru musí schváliť každú „qisas“ (pomstu) a trest za „hodoud“ (trestné činy proti Bohu) a „ta'zirat“ (trestné činy proti štátu) a podpísať ich. To zahŕňa tresty smrti, bičovania a amputácie. V tejto súvislosti osobne podpísal viaceré rozsudky odsudzujúce na trest smrti, ktoré sú v rozpore s medzinárodnými normami, vrátane ukameňovania, popráv obesením, popráv mladistvých a verejných popráv, ako bola poprava väzňov obesením z mosta pred niekoľkými tisícami ľudí.
                              Umožnil tiež uloženie telesných trestov, ako napríklad amputácie a nakvapkanie kyseliny do očí odsúdených. Odkedy Sadeq Larijani nastúpil do funkcie, podstatne vzrástol počet svojvoľných zatknutí politických väzňov, obhajcov ľudských práv a príslušníkov menšín. Od roku 2009 prudko narástol aj počet popráv. Sadeq Larijani je tiež zodpovedný za systematické porušovanie práva na spravodlivé konanie v iránskom súdnictve.

                              23.3.2012

                              66.

                              MIRHEJAZI Ali

                              Ako člen užšieho okruhu okolo najvyššieho vodcu je jedným z tých, ktorí sú zodpovední za určovanie opatrení na potláčanie protestov, ktoré sa uplatňujú od roku 2009, a je v spojení s osobami zodpovednými za potláčanie protestov.

                              23.3.2012

                              68.

                              RAMIN Mohammad-Ali

                              miesto nar.: Dezful (Irán) – dátum nar.: 1954

                              Generálny tajomník Svetovej nadácie pre holokaust, ktorá vznikla na medzinárodnej konferencii o preskúmaní celkového obrazu o holokauste v roku 2006, za ktorej organizáciu zodpovedal Ramin v mene iránskej vlády. Ako podpredseda vlády pre tlač bol do decembra 2013 hlavnou zodpovednou osobou za cenzúru a priamo zodpovedný za zavretie viacerých pro-reformných novín (Etemad, Etemad-e Melli, Shargh, atď.) a nezávislého zväzu novinárov, ako aj za zastrašovanie alebo zatýkanie novinárov.

                              23.3.2012

                              69.

                              MORTAZAVI Seyyed Solat

                              miesto nar.: Meibod (Irán) – dátum nar.: 1967

                              Starosta druhého najväčšieho mesta Iránu Mašhad, v ktorom pravidelne dochádza k verejným popravám. Bývalý námestník ministra vnútra pre politické záležitosti. Zodpovedal za riadenie útlaku osôb, ktoré vystupovali na obhajobu svojich legitímnych práv vrátane slobody prejavu. Neskôr vymenovaný za predsedu iránskej volebnej komisie pre parlamentné voľby v roku 2012 a prezidentské voľby v roku 2013.

                              23.3.2012

                              73.

                              FAHRADI Ali

                              Prokurátor v Karaji. Zodpovedný za hrubé porušovanie ľudských práv vrátane súdnych procesov, v ktorých sa udelil trest smrti. Počas výkonu jeho funkcie prokurátora došlo v regióne Karaj k veľkému počtu popráv.

                              23.3.2012

                              74.

                              REZVANMA- NESH Ali

                              Prokurátor. Zodpovedný za hrubé porušovanie ľudských práv vrátane účasti na poprave mladistvého.

                              23.3.2012

                              75.

                              RAMEZANI Gholamhosein

                              Riaditeľ pre bezpečnosť na ministerstve obrany. Do marca 2012 riaditeľ pre ochranu a bezpečnosť v rámci IRGC. Do októbra 2009 veliteľ spravodajskej služby IRGC. Zapojený do potláčania slobody prejavu, okrem iného svojim prepojením s osobami zodpovednými za zatýkanie blogerov/novinárov v roku 2004, a údajne zapojený so potláčania protestov po voľbách v roku 2009.

                              23.3.2012

                              77.

                              JAFARI Reza

                              dátum nar.: 1967

                              Poradca disciplinárneho súdu pre sudcov od roku 2012. Člen „výboru na určovanie trestného webového obsahu“, orgánu zodpovedného za cenzúru webových lokalít a sociálnych médií. Od roku 2007 do roku 2012 riaditeľ špeciálneho útvaru na stíhanie počítačovej trestnej činnosti. Zodpovedný za potláčanie slobody prejavu, a to aj prostredníctvom zatýkania, zadržiavania a stíhania blogerov a novinárov. Osoby zatknuté na základe podozrenia z počítačovej trestnej činnosti boli vystavované zlému zaobchádzaniu a nespravodlivému súdnemu procesu.

                              23.3.2012

                              78.

                              RESHTE- AHMADI Bahram

                              Sudca všeobecného súdu severného Teheránu. Bývalý dozorný úradník prokuratúry v Teheráne. Zástupca vedúceho úradu pre väzenské záležitosti Teheránskej provincie. Do roku 2013 zástupca prokurátora v Teheráne. Viedol stredisko vyšetrovania v Evine. Zodpovedný za odopieranie práv obhajcov ľudských práv a politických väzňov vrátane práva na návštevy a iných práv väzňov.

                              23.3.2012

                              79.

                              RASHIDI AGHDAM, Ali Ashraf

                              Riaditeľ väznice Evin, vymenovaný v polovici roku 2012. Po jeho vymenovaní sa podmienky vo väznici zhoršili a v správach sa začalo spomínať zintenzívnenie zlého zaobchádzania s väzňami. V októbri 2012 deväť väzenkýň vyhlásilo protestnú hladovku na protest proti porušovaniu ich práv a násilnému zaobchádzaniu zo strany dozorcov.

                              12.3.2013

                              80.

                              KIASATI Morteza

                              Sudca revolučného súdu v Ahwaze, úsek 4, ktorý na smrť odsúdil týchto štyroch arabských politických väzňov: Taha Heidarian, Abbas Heidarian, Abd al-Rahman Heidarian (traja bratia) a Ali Sharifi. Zatkli ich, mučili a obesili bez toho, aby sa dodržali zásady riadneho procesu. Tieto prípady, ako i absencia riadneho procesu sa spomínali v správe osobitného spravodajcu OSN pre ľudské práva v Iráne z 13. septembra 2012 a v správe generálneho tajomníka OSN o Iráne z 22. augusta 2012.

                              12.3.2013

                              81.

                              MOUSSAVI, Seyed Mohammad Bagher

                              Sudca revolučného súdu v Ahwaze, úsek 2, ktorý 17. marca 2012 na smrť odsúdil za „činnosť namierenú proti národnej bezpečnosti“ a „nepriateľstvo voči Bohu“ týchto päť Arabov z oblasti Ahwaz: Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka, Sayed Mokhtar Alboshoka. Najvyšší súd Iránu tieto rozsudky potvrdil 9. januára 2013. Týchto päť mužov držali rok vo väzbe bez obvinenia, mučili ich a odsúdili bez riadneho procesu.

                              12.3.2013

                              82.

                              SARAFRAZ, Mohammad (Dr.) (alias: Haj-agha Sarafraz)

                              Dátum narodenia: pribl. 1963 – miesto narodenia: Teherán – bydlisko: Teherán – pracovisko: centrála IRIB a PressTV, Teherán

                              Riaditeľ vysielacej spoločnosti Iránskej republiky – IRIB. Bývalý riaditeľ svetovej služby IRIB a Press TV, zodpovedný za všetky programové rozhodnutia. Úzko spätý s aparátom štátnej bezpečnosti. Pod jeho vedením Press TV a IRIB spolupracovali s iránskymi bezpečnostnými službami a prokurátormi na vysielaní vynútených priznaní väzňov vrátane priznania iránsko-kanadského novinára a filmára Maziara Bahariho v týždenníku „Iran Today“. Nezávislý regulátor v oblasti vysielania OFCOM udelil Press TV v Spojenom kráľovstve pokutu 100 000 GPB za to, že v roku 2011 odvysielala Bahariho priznanie, ktoré sa natočilo pod nátlakom vo väzení. Safaraz sa preto spája s porušovaním práva na riadny proces a spravodlivé súdne konanie.

                              12.3.2013

                              83.

                              JAFARI, Asadollah

                              Prokurátor provincie Mazandaran, zodpovedný za nelegálne zatýkanie a porušovanie práv osôb vyznávajúcich bahájsku vieru, a to od počiatočného zatknutia až po ich zadržiavanie v samoväzbe v detenčnom centre spravodajských služieb. Zdokumentovalo sa šesť konkrétnych prípadov, keď sa porušili zásady riadneho procesu. Jafari stíhal prípady, ktoré vyústili do mnohých popráv vrátane verejných popráv.

                              12.3.2013

                              85.

                              HAMLBAR, Rahim

                              Sudca revolučného súdu v Tabrize, úsek 1. Zodpovedný za vysoké tresty pre novinárov, príslušníkov etnickej menšiny Azeri a aktivistov za práva robotníkov; obvinil ich zo špionáže, prečinov voči národnej bezpečnosti, propagandy proti iránskemu režimu a urážky iránskeho vodcu. V jeho rozsudkoch sa často nerešpektovali zásady riadneho procesu a zadržané osoby boli prinútené urobiť falošné priznania. Známy prípad sa týkal 20 dobrovoľných humanitárnych pracovníkov, ktorých odsúdil na trest odňatia slobody za to, že sa po zemetrasení v Iráne v auguste 2012, pokúšali pomáhať obetiam. Podľa rozhodnutia súdu boli títo dobrovoľníci vinní z „kolektívnej spolupráce a konšpirácie s cieľom spáchať zločiny voči národnej bezpečnosti“.

                              12.3.2013

                              86.

                              MUSAVI- TABAR, Seyyed Reza

                              Náčelník revolučnej prokuratúry v Širáze. Zodpovedný za nelegálne zatýkanie politických aktivistov, novinárov, obhajcov ľudských práv, vyznavačov bahájskej viery a väzňov svedomia a za zlé zaobchádzanie s nimi: boli vystavení zastrašovaniu, mučeniu, výsluchom a odoprel sa im prístup k právnemu zástupcovi ako i riadny proces. Musavi-Tabar podpisoval súdne príkazy v smutne známom detenčnom centre č. 100 (mužské väzenie) a to aj vrátane príkazu zadržiavať Rahu Sabet, vyznavačku bahájskej viery, tri roky v samoväzbe.

                              12.3.2013

                     Subjekty

                              Meno

                              Identifikačné údaje

                              Dôvody

                              Dátum zaradenia na zoznam

                              1.

                              Centrum pre vyšetrovanie organizovanej trestnej činnosti (alias: Úrad pre počítačovú kriminalitu alebo počítačová polícia)

                              Miesto: Teherán, Irán webová lokalita: http://www.cyberpolice.ir

                              Iránska počítačová polícia, založená v januári 2011, je jednotka polície Islamskej iránskej republiky, na čele ktorej stojí Esmail Ahmadi-Moqaddam (zaradený na zoznam). Ahmadi-Moqaddam zdôraznil, že počítačová polícia bude bojovať s kontrarevolučnými a disidentskými skupinami, ktoré v roku 2009 využili internetové sociálne siete na rozpútanie protestov proti znovuzvoleniu prezidenta Mahmúda Ahmadinedžáda. V januári 2012 počítačová polícia vydala nové smernice pre internetové kaviarne, podľa ktorých používatelia musia poskytnúť osobné informácie, ktoré majitelia kaviarní budú uchovávať šesť mesiacov, ako aj záznamy o webových stránkach, ktoré navštívili. Podľa týchto pravidiel musia tiež majitelia kaviarní nainštalovať uzavretý kamerový systém (CCTV) a získané záznamy uchovávať šesť mesiacov.
                              Podľa týchto nových pravidiel môžu orgány získať záznamy, pomocou ktorých vystopujú aktivistov, či kohokoľvek, koho považujú za hrozbu národnej bezpečnosti. V júni 2012 iránske médiá oznámili, že počítačová polícia začne kroky na boj proti virtuálnym súkromným sieťam (VPNs). Počítačová polícia 30. októbra 2012 zatkla blogera Sattara Beheshtiho bez zatykača za „činnosť proti národnej bezpečnosti na sociálnych sieťach a Facebooku.“ Behesti vo svojom blogu kritizoval iránsku vládu. Behestiho našli mŕtveho v jeho cele 3. novembra 2012 a predpokladá sa, že ho príslušníci počítačovej polície umučili na smrť.


title: 2007/127/ES: Rozhodnutie Rady z  19. februára 2007 o predĺžení obdobia uplatňovania opatrení rozhodnutia 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT a ES

text:
               22.2.2007

               SK

               Úradný vestník Európskej únie

               L 53/23

      ROZHODNUTIE RADY

   z 19. februára 2007
   o predĺžení obdobia uplatňovania opatrení rozhodnutia 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT a ES
   (2007/127/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na druhý pododsek jej článku 300 ods. 2,
   so zreteľom na Dohodu o partnerstve AKT – ES podpísanú 23. júna 2000 v Cotonou (1) a revidovanú 25. augusta 2005 v Luxemburgu (2),
   so zreteľom na internú dohodu medzi zástupcami vlád členských štátov, ktorí sa stretli v rámci Rady, o opatreniach, ktoré sa majú prijať, a postupoch, ktoré sa majú dodržiavať pri implementácii Dohody o partnerstve AKT – ES (3), a najmä na jej článok 3,
   so zreteľom na návrh Komisie,
   keďže:

               (1)

               Rozhodnutím 2002/148/ES (4) boli ukončené porady so Zimbabwianskou republikou podľa článku 96 ods. 2 písm. c) Dohody o partnerstve AKT – ES a boli prijaté primerané opatrenia, uvedené v prílohe k uvedenému rozhodnutiu.

               (2)

               Rozhodnutím 2006/114/ES bolo uplatňovanie opatrení uvedených v článku 2 rozhodnutia 2002/148/ES, ktoré bolo predĺžené do 20. februára 2004 článkom 1 rozhodnutia 2003/112/ES (5), do 20. februára 2005 článkom 1 rozhodnutia 2004/157/ES (6) a do 20. februára 2006 článkom 1 rozhodnutia 2005/139/ES (7), predĺžené na ďalšie obdobie 12 mesiacov do 20. februára 2007.

               (3)

               Základné prvky uvedené v článku 9 Dohody o partnerstve AKT – ES sú zo strany zimbabwianskej vlády naďalej porušované a súčasné podmienky v Zimbabwe nezabezpečujú dodržiavania ľudských práv, demokratických zásad a zásad právneho štátu.

               (4)

               Obdobie uplatňovania opatrení by sa preto malo predĺžiť,

         ROZHODLA TAKTO:
   Článok 1
   Obdobie uplatňovania opatrení uvedených v článku 2 rozhodnutia 2002/148/ES sa predlžuje do 20. februára 2008. Tieto opatrenia sa budú pravidelne prehodnocovať.
   List uvedený v prílohe k tomuto rozhodnutiu je adresovaný prezidentovi Zimbabwe.
   Článok 2
   Toto rozhodnutie nadobúda účinnosť dňom jeho prijatia.
   Uverejní sa v Úradnom vestníku Európskej únie.

      V Bruseli 19. februára 2007

            Za Radu

            predseda

         M. GLOS

      (1)  Ú. v. ES L 317, 15.12.2000, s. 3.

      (2)  Ú. v. EÚ L 209, 11.8.2005, s. 25.

      (3)  Ú. v. ES L 317, 15.12.2000 s. 376. Interná dohoda naposledy zmenená a doplnená internou dohodou z 10. apríla 2006 (Ú. v. EÚ L 247, 9.9.2006, s. 48).

      (4)  Ú. v. EÚ L 50, 21.2.2002, s. 64. Rozhodnutie naposledy zmenené a doplnené rozhodnutím 2006/114/ES (Ú. v. EÚ L 48, 18.2.2006, s. 26).

      (5)  Ú. v. EÚ L 46, 20.2.2003, s. 25.

      (6)  Ú. v. EÚ L 50, 20.2.2004, s. 60.

      (7)  Ú. v. EÚ L 48, 19.2.2005, s. 28.

      PRÍLOHA
      Brusel 21. februára 2007
      Európska únia kladie veľký dôraz na ustanovenia článku 9 Dohody o partnerstve AKT – ES. Medzi základné prvky dohody o partnerstve patrí dodržiavanie ľudských práv, demokratických zásad a zásad právneho štátu, na čom je založený i náš vzájomný vzťah.
      Listom z 19. februára 2002 Vás Európska únia informovala o svojom rozhodnutí uzavrieť porady vedené podľa článku 96 Dohody o partnerstve AKT – ES a prijať určité „primerané opatrenia“ v zmysle článku 96 ods. 2 písm. c) tejto dohody.
      Listom z 19. februára 2003, 19. februára 2004, 18. februára 2005 a 15. februára 2006 Vás Európska únia informovala o svojom rozhodnutí nezrušiť uplatňovanie „primeraných opatrení“ a o predĺžení obdobia ich uplatňovania do 20. februára 2004, do 20. februára 2005, 20. februára 2006 a 20. februára 2007 v uvedenom poradí.
      O dvanásť mesiacov neskôr sa Európska únia domnieva, že v piatich oblastiach uvedených v rozhodnutí Rady z 18. februára 2002 nebol dosiahnutý významný pokrok.
      Na základe uvedených skutočností sa Európska únia nedomnieva, že primerané opatrenia možno zrušiť a rozhodla sa predĺžiť obdobie ich uplatňovania do 20. februára 2008.
      Európska únia by rada zdôraznila, že netrestá ľud Zimbabwe a bude aj naďalej prispievať v rámci operácií humanitárneho charakteru a projektov zameraných na priamu podporu obyvateľstva, najmä pokiaľ ide o sociálne odvetvia, proces demokratizácie, dodržiavanie ľudských práv a zásad právneho štátu, ktorých sa tieto opatrenia netýkajú.
      Európska únia chce pripomenúť, že uplatňovanie primeraných opatrení v zmysle článku 96 Dohody o partnerstve AKT – ES nie je prekážkou politického dialógu vymedzeného v ustanoveniach článku 8 dohody o partnerstve.
      Vzhľadom na uvedené skutočnosti chce Európska únia ešte raz zdôrazniť dôležitosť, ktorú prisudzuje budúcej spolupráci medzi ES a Zimbabwe. Európska únia si želá potvrdiť svoju ochotu pokračovať vo využívaní možnosti poskytnutej v rámci prebiehajúceho programového plánovania 10. ERF s cieľom pokračovať v dialógu a – hneď ako to umožnia okolnosti – priblížiť sa k možnosti obnovenia plnohodnotnej spolupráce.
      S úctou,

            Za Komisiu

         J.M. BARROSO

            Za Radu

         M. GLOS


title: Rozhodnutie Rady (EÚ) 2015/989 z 15. júna 2015 o pozícii, ktorá sa má zaujať v mene Európskej únie v Podvýbore pre obchod a trvalo udržateľný rozvoj zriadenom na základe Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie rokovacieho poriadku Podvýboru pre obchod a trvalo udržateľný rozvoj a zoznamu osôb, ktoré majú zasadať v skupine expertov pre obchod a trvalo udržateľný rozvoj

text:
               25.6.2015

               SK

               Úradný vestník Európskej únie

               L 159/55

         ROZHODNUTIE RADY (EÚ) 2015/989
   z 15. júna 2015
   o pozícii, ktorá sa má zaujať v mene Európskej únie v Podvýbore pre obchod a trvalo udržateľný rozvoj zriadenom na základe Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie rokovacieho poriadku Podvýboru pre obchod a trvalo udržateľný rozvoj a zoznamu osôb, ktoré majú zasadať v skupine expertov pre obchod a trvalo udržateľný rozvoj
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V článku 464 ods. 3 a 4 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1) (ďalej len „dohoda“) sa stanovuje predbežné vykonávanie dohody v čiastočnom rozsahu.

               (2)

               V článku 3 rozhodnutia Rady 2014/492/EÚ (2) sa uvádzajú ustanovenia dohody, ktoré sa majú predbežne vykonávať, vrátane ustanovení o zriadení a fungovaní Podvýboru pre obchod a trvalo udržateľný rozvoj a o obchode a trvalo udržateľnom rozvoji.

               (3)

               Podľa článku 376 ods. 3 dohody má Podvýbor pre obchod a trvalo udržateľný rozvoj prijať svoj vlastný rokovací poriadok.

               (4)

               Podľa článku 379 ods. 3 dohody sa má Podvýbor pre obchod a trvalo udržateľný rozvoj na svojom prvom zasadnutí dohodnúť na zozname osôb, ktoré sú ochotné a schopné zasadať v skupine expertov pre obchod a trvalo udržateľný rozvoj.

               (5)

               Je vhodné stanoviť pozíciu, ktorá sa má prijať v mene Únie, pokiaľ ide o rokovací poriadok Podvýboru pre obchod a trvalo udržateľný rozvoj a zoznam osôb, ktoré sú ochotné a schopné zasadať v skupine expertov pre obchod a trvalo udržateľný rozvoj.

               (6)

               Pozícia Únie v Podvýbore pre obchod a trvalo udržateľný rozvoj by preto mala byť založená na pripojených návrhoch rozhodnutí,

         PRIJALA TOTO ROZHODNUTIE:
   Článok 1
   1.   Pozícia, ktorá sa má prijať v mene Únie v Podvýbore pre obchod a trvalo udržateľný rozvoj zriadenom článkom 376 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej, pokiaľ ide o prijatie rokovacieho poriadku Podvýboru pre obchod a trvalo udržateľný rozvoj a zoznamu osôb, ktoré sú ochotné a schopné zasadať v skupine expertov pre obchod a trvalo udržateľný rozvoj, je založená na návrhoch rozhodnutí Podvýboru pre obchod a trvalo udržateľný rozvoj pripojených k tomuto rozhodnutiu.
   2.   Menšie technické úpravy návrhov rozhodnutí môžu zástupcovia Únie v Podvýbore pre obchod a trvalo udržateľný rozvoj dohodnúť bez ďalšieho rozhodnutia Rady.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 15. júna 2015

            Za Radu

            predseda

         Dz. RASNAČS

      (1)  Ú. v. EÚ L 260, 30.8.2014, s. 4.

      (2)  Rozhodnutie Rady 2014/492/EÚ zo 16. júna 2014 o podpise, v mene Európskej únie, a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (Ú. v. EÚ L 260, 30.8.2014, s. 1).

      NÁVRH
      ROZHODNUTIE PODVÝBORU PRE OBCHOD A TRVALO UDRŽATEĽNÝ ROZVOJ EÚ – MOLDAVSKÁ REPUBLIKA č. 1/2015
      z … 2015,
      ktorým sa prijíma rokovací poriadok Podvýboru pre obchod a trvalo udržateľný rozvoj
      PODVÝBOR PRE OBCHOD A TRVALO UDRŽATEĽNÝ ROZVOJ EÚ – MOLDAVSKÁ REPUBLIKA,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1) (ďalej len „dohoda“), a najmä na jej článok 376,
      keďže:

                  (1)

                  Od 1. septembra 2014 sa predbežne vykonávajú určité časti dohody v súlade s jej článkom 464.

                  (2)

                  Podľa článku 376 ods. 3 dohody má Podvýbor pre obchod a trvalo udržateľný rozvoj zasadať s cieľom vykonávať dohľad nad vykonávaním hlavy V (Obchod a záležitosti súvisiace s obchodom) kapitoly 13 (Obchod a trvalo udržateľný rozvoj) dohody.

                  (3)

                  V článku 376 ods. 3 dohody sa tiež stanovuje, že Podvýbor pre obchod a trvalo udržateľný rozvoj prijme svoj rokovací poriadok,

            PRIJAL TOTO ROZHODNUTIE:
      Článok 1
      Týmto sa prijíma rokovací poriadok Podvýboru pre obchod a trvalo udržateľný rozvoj uvedený v prílohe.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Podvýbor pre obchod a trvalo udržateľný rozvoj

               predseda

         (1)  Ú. v. EÚ L 260, 30.8.2014, s. 4.

         PRÍLOHA

            ROKOVACÍ PORIADOK PODVÝBORU PRE OBCHOD A TRVALO UDRŽATEĽNÝ ROZVOJ EÚ – MOLDAVSKÁ REPUBLIKA

         Článok 1
         Všeobecné ustanovenia
         1.   Podvýbor pre obchod a trvalo udržateľný rozvoj zriadený v súlade s článkom 376 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (ďalej len „dohoda“) pomáha Výboru pre pridruženie v zložení pre otázky obchodu, ako sa stanovuje v článku 438 ods. 4 dohody, pri plnení jeho povinností.
         2.   Podvýbor pre obchod a trvalo udržateľný rozvoj vykonáva funkcie stanovené v hlave V (Obchod a záležitosti súvisiace s obchodom) kapitole 13 (Obchod a trvalo udržateľný rozvoj) dohody.
         3.   Podvýbor pre obchod a trvalo udržateľný rozvoj sa skladá zo zástupcov Európskej komisie a Moldavskej republiky zodpovedných za záležitosti obchodu a trvalo udržateľného rozvoja.
         4.   Zástupca Európskej komisie alebo Moldavskej republiky zodpovedný za obchod a záležitosti obchodu a trvalo udržateľného rozvoja vykonáva funkciu predsedu Podvýboru pre obchod a trvalo udržateľný rozvoj v súlade s článkom 2.
         5.   Pojem „zmluvné strany“ v tomto rokovacom poriadku je vymedzený ako sa uvádza v článku 461 dohody.
         Článok 2
         Osobitné ustanovenia
         1.   Uplatňujú sa články 2 až 14 rokovacieho poriadku Výboru pre pridruženie EÚ – Moldavská republika, pokiaľ nie je stanovené inak v tomto rokovacom poriadku.
         2.   Odkazy na Radu pre pridruženie sa považujú za odkazy na Výbor pre pridruženie v zložení pre otázky obchodu. Odkazy na Výbor pre pridruženie alebo Výbor pre pridruženie v zložení pre otázky obchodu sa považujú za odkazy na Podvýbor pre obchod a trvalo udržateľný rozvoj.
         Článok 3
         Zasadnutia
         Podvýbor pre obchod a trvalo udržateľný rozvoj zasadá podľa potreby. Zmluvné strany sa snažia zasadať raz za rok.
         Článok 4
         Zmena rokovacieho poriadku
         Tento rokovací poriadok možno meniť rozhodnutím Podvýboru pre obchod a trvalo udržateľný rozvoj EÚ – Moldavská republika v súlade s článkom 376 dohody.

      NÁVRH
      ROZHODNUTIE PODVÝBORU PRE OBCHOD A TRVALO UDRŽATEĽNÝ ROZVOJ EÚ – MOLDAVSKÁ REPUBLIKA č. 2/2015
      z … 2015,
      ktorým sa prijíma zoznam expertov v oblasti obchodu a trvalo udržateľného rozvoja v súlade s článkom 379 ods. 3 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej
      PODVÝBOR PRE OBCHOD A TRVALO UDRŽATEĽNÝ ROZVOJ EÚ – MOLDAVSKÁ REPUBLIKA,
      so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Moldavskou republikou na strane druhej (1) (ďalej len „dohoda“), a najmä na jej článok 379,
      keďže:

                  (1)

                  Od 1. septembra 2014 sa predbežne vykonávajú určité časti dohody v súlade s jej článkom 464.

                  (2)

                  Podľa článku 379 ods. 3 dohody stanoví Podvýbor pre obchod a trvalo udržateľný rozvoj zoznam najmenej 15 osôb, ktoré sú ochotné a schopné zasadať v skupine expertov,

            PRIJAL TOTO ROZHODNUTIE:
      Článok 1
      Zoznam osôb, ktoré sú ochotné a schopné zasadať v skupine expertov na účely článku 379 dohody, je uvedený v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Podvýbor pre obchod a trvalo udržateľný rozvoj

               predseda

         (1)  Ú. v. EÚ L 260, 30.8.2014, s. 4.

         PRÍLOHA

            ZOZNAM EXPERTOV V OBLASTI OBCHODU A TRVALO UDRŽATEĽNÉHO ROZVOJA

         Experti, ktorých navrhuje Moldavská republika

                     1.

                     Iurie BEJAN

                     2.

                     Maria Ion NEDEALCOV

                     3.

                     Alexandru STRATAN

                     4.

                     Dorin JOSANU

                     5.

                     Nicolae SADOVEI

               Experti, ktorých navrhuje EÚ

                     1.

                     Eddy LAURIJSSEN

                     2.

                     Jorge CARDONA

                     3.

                     Karin LUKAS

                     4.

                     Hélène RUIZ FABRI

                     5.

                     Laurence BOISSON DE CHAZOURNES

                     6.

                     Geert VAN CALSTER

                     7.

                     Joost PAUWELYN

               Predsedovia

                     1.

                     Jill MURRAY (Austrália)

                     2.

                     Janice BELLACE (Spojené štáty americké)

                     3.

                     Ross WILSON (Nový Zéland)

                     4.

                     Arthur APPLETON (Spojené štáty americké)

                     5.

                     Nathalie BERNASCONI (Švajčiarsko)


title: Rozhodnutie Európskeho parlamentu (EÚ) 2015/1654 z 29. apríla 2015 o účtovnej závierke Európskej environmentálnej agentúry za rozpočtový rok 2013

text:
               30.9.2015

               SK

               Úradný vestník Európskej únie

               L 255/232

      ROZHODNUTIE EURÓPSKEHO PARLAMENTU (EÚ) 2015/1654
      z 29. apríla 2015
      o účtovnej závierke Európskej environmentálnej agentúry za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej environmentálnej agentúry za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (5), a najmä na jeho článok 13,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0083/2015),

         1.

            berie na vedomie konečnú ročnú účtovnú závierku Európskej environmentálnej agentúry v podobe uvedenej v prílohe k správe Dvora audítorov;

         2.

            schvaľuje účtovnú závierku Európskej environmentálnej agentúry za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 144.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 126, 21.5.2009, s. 13.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2015/1703 z 29. apríla 2015 o absolutóriu za plnenie rozpočtu spoločného podniku SESAR za rozpočtový rok 2013

text:
               30.9.2015

               SK

               Úradný vestník Európskej únie

               L 255/402

      ROZHODNUTIE EURÓPSKEHO PARLAMENTU (EÚ) 2015/1703
      z 29. apríla 2015
      o absolutóriu za plnenie rozpočtu spoločného podniku SESAR za rozpočtový rok 2013
      EURÓPSKY PARLAMENT,

                  —

                  so zreteľom na konečnú účtovnú závierku spoločného podniku SESAR za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky spoločného podniku SESAR za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Rady (ES) č. 219/2007 z 27. februára 2007 o založení spoločného podniku na vývoj novej generácie európskeho systému riadenia letovej prevádzky (SESAR) (5), a najmä na jeho článok 4b,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a na stanovisko Výboru pre dopravu a cestovný ruch (A8-0110/2015),

         1.

            udeľuje výkonnému riaditeľovi spoločného podniku SESAR absolutórium za plnenie rozpočtu spoločného podniku za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku SESAR, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 58.

         (2)  Ú. v. EÚ C 452, 16.12.2014, s. 59.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 64, 2.3.2007, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Súdneho dvora zo 4. júna 2015 o oficiálnych sviatkoch a súdnych prázdninách

text:
               4.7.2015

               SK

               Úradný vestník Európskej únie

               C 220/13

         ROZHODNUTIE SÚDNEHO DVORA
   zo 4. júna 2015
   o oficiálnych sviatkoch a súdnych prázdninách
   (2015/C 220/04)
   SÚDNY DVOR
   so zreteľom na článok 24 ods. 2, 4 a 6 rokovacieho poriadku,
   keďže v súlade s týmto ustanovením je potrebné stanoviť zoznam oficiálnych sviatkov a vymedziť dni súdnych prázdnin,
   PRIJÍMA TOTO ROZHODNUTIE:
   Článok 1
   Zoznam oficiálnych sviatkov v zmysle článku 24 ods. 4 a 6 rokovacieho poriadku je stanovený takto:

               —

               Nový rok,

               —

               Veľkonočný pondelok,

               —

               1. máj,

               —

               Nanebovstúpenie Pána,

               —

               Turíčny pondelok,

               —

               23. jún,

               —

               15. august,

               —

               1. november,

               —

               25. december,

               —

               26. december.

         Článok 2
   Na obdobie od 1. novembra 2015 do 31. októbra 2016 sú dni súdnych prázdnin v zmysle článku 24 ods. 2 a 6 rokovacieho poriadku stanovené takto:

               —

               Vianoce 2015: od pondelka 21. decembra 2015 do nedele 10. januára 2016 vrátane,

               —

               Veľká noc 2016: od pondelka 21. marca 2016 do nedele 3. apríla 2016 vrátane,

               —

               leto 2016: od piatku 22. júla 2016 do nedele 4. septembra 2016 vrátane.

         Článok 3
   Toto rozhodnutie nadobudne účinnosť v deň svojho uverejnenia v Úradnom vestníku Európskej únie.

      V Luxemburgu 4. júna 2015

         A. CALOT ESCOBAR

            Tajomník

         V. SKOURIS

            Predseda


title: 2004/925/ES: Rozhodnutie Rady z 22. decembra 2004, ktorým sa mení a dopĺňa rozhodnutie 2004/197/SZBP, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (ATHENA)

text:
               31.12.2004

               SK

               Úradný vestník Európskej únie

               L 395/68

      ROZHODNUTIE RADY

   z 22. decembra 2004,
   ktorým sa mení a dopĺňa rozhodnutie 2004/197/SZBP, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (ATHENA)
   (2004/925/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 13 ods. 3 a článok 28 ods. 3,
   keďže:

               (1)

               Rada 23. februára 2004 prijala rozhodnutie 2004/197/SZBP (1), ktorým sa ustanovuje, že jeho prvá revízia sa uskutoční pred koncom roka 2004.

               (2)

               Pri prijímaní jednotnej akcie 2004/570/SZBP z 12. júla 2004 o vojenskej operácii EÚ v Bosne a Hercegovine (2) Rada poznamenala, že je v nasledujúcej revízii ATHENA potrebné posúdiť množstvo otázok.

               (3)

               Rozhodnutie 2004/197/ES by sa preto malo zmeniť a doplniť,

         ROZHODLA TAKTO:
   Článok 1
   Rozhodnutie Rady 2004/197/SZBP sa týmto mení a dopĺňa takto:

               1.

               V článku 14:

                           a)

                           odsek 2 sa nahrádza takto:
                           „2.   Naviac, ATHENA znáša spoločné prevádzkové náklady uvedené v prílohe II počas doby od schválenia Konceptu krízového riadenia pre operáciu do vymenovania veliteľa operácie. Za výnimočných okolností a po porade s Politickým a bezpečnostným výborom môže Osobitný výbor zmeniť obdobie, počas ktorého tieto náklady znáša ATHENA.“

                           b)

                           dopĺňajú sa tieto odseky, ktoré znejú:
                           „6.   Osobitný výbor môže v jednotlivých prípadoch rozhodnúť, že za výnimočných okolností sa môžu prírastkové náklady, iné než tie, ktoré sú uvedené v prílohe III-B, považovať za spoločné náklady na jednu konkrétnu operáciu počas jej aktívnej fázy.
                           7.   Členské štáty informujú prostredníctvom správcu Radu a Osobitný výbor o dojednaniach o zdieľaní nákladov, na ktorých sa podieľajú v kontexte operácie EÚ.“

               2.

               Do článku 21 ods. 3 sa dopĺňa táto veta, ktorá znie:
               „Návrhy sa považujú za schválené, pokiaľ Osobitný výbor nerozhodne inak do 15. marca.“

               3.

               Do článku 24 ods. 4 sa dopĺňa táto veta, ktorá znie:
               „Ak sa však plánuje, že operácia bude trvať viac než šesť mesiacov, príspevky sa platia v polročných platbách. V takom prípade je prvá splátka splatná do dvoch mesiacov od začiatku operácie; druhá splátka je splatná v termíne, ktorý na návrh správcu stanoví Osobitný výbor, berúc do úvahy prevádzkové potreby. Osobitný výbor sa môže odchýliť od týchto ustanovení.“

               4.

               V článku 28 sa súčasný text prečísluje a označí ako odsek 1 a dopĺňa sa tento odsek, ktorý znie:
               „2.   Ak platba mešká o menej než desať dní, nepožaduje sa zaplatenie úroku. Ak platba mešká o viac než desať dní, požaduje sa zaplatenie úroku z omeškania za celé obdobie omeškania.“

               5.

               Do článku 29 sa dopĺňa tento odsek, ktorý znie:
               „6.   Osobitný výbor môže schváliť pravidlá na vynakladanie spoločných výdavkov, ktoré sa odchyľujú od odseku 4.“

               6.

               Do článku 38 sa dopĺňa tento odsek, ktorý znie:
               „8.   Každý členský štát, ktorý sa zúčastňuje operácie, informuje do 31. marca každého roka správcu, ak je to vhodné prostredníctvom veliteľa operácie, o prírastkových nákladoch, ktoré vynaložil na operáciu počas predchádzajúceho rozpočtového roka. Táto informácia sa využije na určenie hlavných oblastí výdavkov. Správca spracuje tieto informácie a poskytne Osobitnému výboru prehľad o prírastkových nákladoch na operáciu.“

               7.

               V prílohe II sa prvý odsek nahrádza takto:
               „Prírastkové náklady na dopravu a ubytovanie potrebné na prieskumné misie a prípravu (najmä misie na získanie faktov a výzvedné misie) ozbrojených síl v kontexte špecifickej vojenskej operácie únie.“

         Článok 2
   Toto rozhodnutie nadobúda účinnosť 1. januára 2005.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2004

            Za Radu

            predseda

         C. VEERMAN

      (1)  Ú. v. EÚ L 63, 28.2.2004, s. 68.

      (2)  Ú. v. EÚ L 252, 28.7.2004, s. 10.


title: Rozhodnutie Rady zo 17. decembra 2001, ktorým sa rozširuje účinnosť Rozhodnutia o ustanovení programu výmeny, pomoci a výcviku na ochranu eura proti falšovaniu (program Pericles) na členské štáty, ktoré neprijali euro ako jednotnú menu

text:
Dôležité právne oznámenie

|

32001D0924

Úradný vestník L 339 , 21/12/2001 S. 0055 - 0055

		Rozhodnutie Radyzo 17. decembra 2001,ktorým sa rozširuje účinnosť Rozhodnutia o ustanovení programu výmeny, pomoci a výcviku na ochranu eura proti falšovaniu (program "Pericles") na členské štáty, ktoré neprijali euro ako jednotnú menu(2001/924/ES)RADA EURÓPSKEJ ÚNIE:so zreteľom na Zmluvu o založení Európskeho spoločenstva, a najmä na jej článok 308,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) pri prijímaní rozhodnutia Rady 2001/923/ES [3] Rada stanovila, že toto rozhodnutie bude platiť v členských štátoch, ktoré prijali euro ako jednotnú menu;(2) výmena informácií a pracovníkov a opatrenia na pomoc a výcvik realizované v rámci tohto programu majú byť však jednotné v celom spoločenstve, a preto sa majú prijať kroky na to, aby bola zaručená rovnaká úroveň ochrany eura v členských štátoch, ktoré ho neprijali,ROZHODLA TAKTO:Článok 1Uplatňovanie článkov 1 až 13 rozhodnutia 2001/923/ES sa rozšíri na tie členské štáty, ktoré neprijali euro ako svoju jednotnú menu.Článok 2Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.Bude sa uplatňovať od 1. januára 2002.V Bruseli 17. decembra 2001Za RadupredsedaA. Neyts-Uyttebroeck[1] Ú. v. ES C 240 E, 28.8.2001, s. 124.[2] Stanovisko vyjadrené dňa 13. novembra 2001 (zatiaľ neuverejnené v úradnom vestníku).[3] Ú. v. ES L 339, 21.12.2001, s. 50.--------------------------------------------------


title: Rozhodnutie Rady 2008/732/SZBP z  15. septembra 2008 , ktorým sa vykonáva spoločná pozícia 2004/293/SZBP, ktorou sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY)

text:
               16.9.2008

               SK

               Úradný vestník Európskej únie

               L 247/56

      ROZHODNUTIE RADY 2008/732/SZBP
   z 15. septembra 2008,
   ktorým sa vykonáva spoločná pozícia 2004/293/SZBP, ktorou sa obnovujú opatrenia na podporu účinného vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE,
   so zreteľom na spoločnú pozíciu 2004/293/SZBP (1), a najmä na jej článok 2 v spojení s článkom 23 ods. 2 Zmluvy o Európskej únii,
   keďže:

               (1)

               Rada spoločnou pozíciou 2004/293/SZBP prijala opatrenie na zabránenie vstupu na územie členských štátov alebo tranzitu cez ne pre jedincov zapojených do činností pomáhajúcich osobám na úteku vyhnúť sa spravodlivosti za zločiny, z ktorých ich obvinil Medzinárodný trestný tribunál pre bývalú Juhosláviu (ICTY), alebo ktorí iným konaním môžu brániť účinnému napĺňaniu mandátu ICTY.

               (2)

               Po presune pána Radovana KARADŽIČA do vyšetrovacej väzby ICTY dňa 30. júla 2008 by sa zo zoznamu, ktorý je priložený k spoločnej pozícii 2004/293/SZBP, mali vypustiť isté osoby, ktoré sú spojené s pánom KARADŽIČOM.

               (3)

               Zodpovedajúcim spôsobom by sa mal zmeniť zoznam uvedený v prílohe k spoločnej pozícii 2004/293/SZBP,

         ROZHODLA TAKTO:
   Článok 1
   Zoznam osôb uvedený v prílohe k spoločnej pozícii 2004/293/SZBP sa nahrádza zoznamom, ktorý je uvedený v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 15. septembra 2008

            Za Radu

            predseda

         B. KOUCHNER

      (1)  Ú. v. EÚ L 94, 31.3.2004, s. 65.

      PRÍLOHA
      1.   BILBIJA, Milorad
      Syn Svetka BILBIJU
      Dátum narodenia/Miesto narodenia: 13. august 1956, Sanski Most, Bosna a Hercegovina
      Číslo cestovného pasu: 3715730
      Číslo preukazu totožnosti: 03GCD9986
      Rodné číslo: 1308956163305
      Prezývky:
      Adresa: Braće Pantića 7, Banja Luka, Bosna a Hercegovina
      2.   BJELICA, Milovan
      Dátum narodenia/Miesto narodenia: 19. október 1958, Rogatica, Bosna a Hercegovina
      Číslo cestovného pasu: 0000148, vydaný 26. júla 1998 v Srpskom Sarajeve (zrušený)
      Číslo preukazu totožnosti: 03ETA0150
      Rodné číslo: 1910958130007
      Prezývky: Cicko
      Adresa: Firma CENTREK v Pale, Bosna a Hercegovina
      3.   EĆIM (ECIM), Ljuban
      Dátum narodenia/Miesto narodenia: 6. január 1964, Sviljanac, Bosna a Hercegovina
      Číslo cestovného pasu: 0144290, vydaný 21. novembra 1998 v Banje Luke (zrušený)
      Číslo preukazu totožnosti: 03GCE3530
      Rodné číslo: 0601964100083
      Prezývky:
      Adresa: Ulica Stevana Mokranjca 26, Banja Luka, Bosna a Hercegovina
      4.   HADŽIĆ (HADZIC), Goranka
      Dcéra Branka a Mileny HADŽIĆ (HADZIC)
      Dátum narodenia/Miesto narodenia: 18. jún 1962, obec Vinkovci, Chorvátsko
      Číslo cestovného pasu:
      Číslo preukazu totožnosti: 1806962308218 (JMBG), číslo preukazu totožnosti: 569934/03
      Prezývky:
      Adresa: Aranj Janoša č. 9, Novi Sad, Srbsko
      Vzťah k osobe obvinenej z vojnových zločinov: sestra Gorana HADŽIĆA (HADZICA)
      5.   HADŽIĆ (HADZIC), Ivana
      Dcéra Gorana a Živky HADŽIĆ (HADZIC)
      Dátum narodenia/Miesto narodenia: 25. február 1983, Vukovar, Chorvátsko
      Číslo cestovného pasu:
      Číslo preukazu totožnosti:
      Prezývky:
      Adresa: Aranj Janoša č. 9, Novi Sad, Srbsko
      Vzťah k osobe obvinenej z vojnových zločinov: dcéra Gorana HADŽIĆA (HADZICA)
      6.   HADŽIĆ (HADZIC), Srećko (Srecko)
      Syn Gorana a Živky HADŽIĆ (HADZIC)
      Dátum narodenia/Miesto narodenia: 8. október 1987, Vukovar, Chorvátsko
      Číslo cestovného pasu:
      Číslo preukazu totožnosti:
      Prezývky:
      Adresa: Aranj Janoša č. 9, Novi Sad, Srbsko
      Vzťah k osobe obvinenej z vojnových zločinov: syn Gorana HADŽIĆA (HADZICA)
      7.   HADŽIĆ (HADZIC), Živka (Zivka)
      Dcéra Branislava NUDIĆA (NUDICA)
      Dátum narodenia/Miesto narodenia: 9. jún 1957, Vinkovci, Chorvátsko
      Číslo cestovného pasu:
      Číslo preukazu totožnosti:
      Prezývky:
      Adresa: Aranj Janoša č. 9, Novi Sad, Srbsko
      Vzťah k osobe obvinenej z vojnových zločinov: manželka Gorana HADŽIĆA (HADZICA)
      8.   JOVIČIĆ (JOVICIC), Predrag
      Syn Desmira JOVIČIĆA (JOVICICA)
      Dátum narodenia/Miesto narodenia: 1. marec 1963, Pale, Bosna a Hercegovina
      Číslo cestovného pasu: 4363551
      Číslo preukazu totožnosti: 03DYA0852
      Rodné číslo: 0103963173133
      Prezývky:
      Adresa: Milana Simovića 23, Pale, Bosna a Hercegovina
      9.   KESEROVIĆ (KESEROVIC), Dragomir
      Syn Slavka
      Dátum narodenia/Miesto narodenia: 8. jún 1957, Piskavica/Banja Luka, Bosna a Hercegovina
      Číslo cestovného pasu: 4191306
      Číslo preukazu totožnosti: 04GCH5156
      Rodné číslo: 0806957100028
      Prezývky:
      Adresa:
      10.   KIJAC, Dragan
      Dátum narodenia/Miesto narodenia: 6. október 1955, Sarajevo, Bosna a Hercegovina
      Číslo cestovného pasu:
      Číslo preukazu totožnosti:
      Rodné číslo:
      Prezývky:
      Adresa:
      11.   KOJIĆ (KOJIC), Radomir
      Syn Milanka a Zlatany
      Dátum narodenia/Miesto narodenia: 23. november 1950, Bijela Voda, oblasť Sokolac, Bosna a Hercegovina
      Číslo cestovného pasu: 4742002, vydaný v roku 2002 v Sarajeve, platný do roku 2007
      Číslo preukazu totožnosti: 03DYA1935, vydaný 7. júla 2003 v Sarajeve
      Rodné číslo: 2311950173133
      Prezývky: Mineur alebo Ratko
      Adresa: Trifka Grabeža 115, Pale alebo hotel KRISTAL, Jahorina, Bosna a Hercegovina
      12.   KOVAČ (KOVAC), Tomislav
      Syn Vasa
      Dátum narodenia/Miesto narodenia: 4. december 1959, Sarajevo, Bosna a Hercegovina
      Číslo cestovného pasu:
      Číslo preukazu totožnosti:
      Rodné číslo: 0412959171315
      Prezývky: Tomo
      Adresa: Bijela, Čierna Hora; a Pale, Bosna a Hercegovina
      13.   KUJUNDŽIĆ (KUJUNDZIC), Predrag
      Syn Vasiliju
      Dátum narodenia/Miesto narodenia: 30. január 1961, Suho Pole, Doboj, Bosna a Hercegovina
      Číslo cestovného pasu:
      Číslo preukazu totožnosti: 03GFB1318
      Rodné číslo: 3001961120044
      Prezývky: Predo
      Adresa: Doboj, Bosna a Hercegovina
      14.   LUKOVIĆ (LUKOVIC), Milorad Ulemek
      Dátum narodenia/Miesto narodenia: 15. máj 1968, Belehrad, Srbsko
      Číslo cestovného pasu:
      Číslo preukazu totožnosti:
      Rodné číslo:
      Prezývky: Legija [sfalšovaný preukaz totožnosti na meno IVANIĆ, Željko (IVANIC, Zeljko)]
      Adresa: väznený (obvodná väznica v Belehrade, Bačvanska 14, Belehrad)
      15.   MALIŠ (MALIS), Milomir
      Syn Dejana MALIŠA (MALISA)
      Dátum narodenia/Miesto narodenia: 3. august 1966, Bjelice
      Číslo cestovného pasu:
      Číslo preukazu totožnosti:
      Rodné číslo: 0308966131572
      Prezývky:
      Adresa: Vojvode Putnika, Foča, Bosna a Hercegovina
      16.   MANDIĆ (MANDIC), Momčilo (Momcilo)
      Dátum narodenia/Miesto narodenia: 1. máj 1954, Kalinovik, Bosna a Hercegovina
      Číslo cestovného pasu: 0121391, vydaný 12. mája 1999 v Srpskom Sarajeve, Bosna a Hercegovina (zrušený)
      Číslo preukazu totožnosti:
      Rodné číslo: 0105954171511
      Prezývky: Momo
      Adresa: väznený
      17.   MARIĆ (MARIC), Milorad
      Syn Vinka Marića (Marica)
      Dátum narodenia/Miesto narodenia: 9. september 1957, Visoko, Bosna a Hercegovina
      Číslo cestovného pasu: 4587936
      Číslo preukazu totožnosti: 04GKB5268
      Rodné číslo: 0909957171778
      Prezývky:
      Adresa: Vuka Karadžića 148, Zvornik, Bosna a Hercegovina
      18.   MIČEVIĆ (MICEVIC), Jelenko
      Dcéra Luka a Desanky, rodné priezvisko: Simić (Simic)
      Dátum narodenia/Miesto narodenia: 8. august 1947, Borci pri Konjici, Bosna a Hercegovina
      Číslo cestovného pasu: 4166874
      Číslo preukazu totožnosti: 03BIA3452
      Rodné číslo: 0808947710266
      Prezývky: Filaret
      Adresa: kláštor Mileševo, Srbsko
      19.   MLADIĆ (MLADIC), Biljana [rodné priezvisko: STOJČEVSKA (STOJCEVSKA)]
      Dcéra Strahila STOJČEVSKEHO (STOJCEVSKEHO) a Svetlinky STOJČEVSKEJ (STOJCEVSKEJ)
      Dátum narodenia/Miesto narodenia: 30. máj 1972, Skopje, Bývalá juhoslovanská republika Macedónsko
      Číslo cestovného pasu:
      Číslo preukazu totožnosti: 3005972455086 (JMBG)
      Prezývky:
      Adresa: registrovaná na Blagoja Parovića 117a, Belehrad, zdržuje sa na Vidikovaćki venac 83, Belehrad, Srbsko
      Vzťah k osobe obvinenej z vojnových zločinov: nevesta Ratka MLADIĆA (MLADICA)
      20.   MLADIĆ (MLADIC), Bosiljka; [rodné priezvisko: JEGDIĆ (JEGDIC)]
      Dcéra Petara JEGDIĆA (JEGDICA)
      Dátum a miesto narodenia: 20. júl 1947, Okrugljaca, obec Virovitica, Chorvátsko
      Číslo preukazu totožnosti: 2007947455100 (JMBG)
      Osobný preukaz totožnosti: T77619, vydaný 31. mája 1992 SUP Belehrad
      Adresa: Blagoja Parovića 117a, Belehrad, Srbsko
      Vzťah k osobe obvinenej z vojnových zločinov: manželka Ratka MLADIĆA (MLADICA)
      21.   MLADIĆ (MLADIC), Darko
      Syn Ratka a Bosiljky MLADIĆ (MLADIC)
      Dátum narodenia/Miesto narodenia: 19. august 1969, Skopje, Bývalá juhoslovanská republika Macedónsko
      Číslo cestovného pasu: cestovný pas Srbska a Čiernej Hory č. 003220335, vydaný 26. februára 2002
      Číslo preukazu totožnosti: 1908969450106 (JMBG); osobný preukaz totožnosti B112059, vydaný 8. apríla 1994 SUP Belehrad
      Prezývky:
      Adresa: Vidikovaćki venac 83, Belehrad, Srbsko
      Vzťah k osobe obvinenej z vojnových zločinov: syn Ratka MLADIĆA (MLADICA).
      22.   NINKOVIĆ (NINKOVIC), Milan
      Syn Sima
      Dátum narodenia/Miesto narodenia: 15. jún 1943, Doboj, Bosna a Hercegovina
      Číslo cestovného pasu: 3944452
      Číslo preukazu totožnosti: 04GFE3783
      Rodné číslo: 1506943120018
      Prezývky:
      Adresa:
      23.   OSTOJIĆ (OSTOJIC), Velibor
      Syn Joza
      Dátum narodenia/Miesto narodenia: 8. august 1945, Čelebići, Foča, Bosna a Hercegovina
      Číslo cestovného pasu:
      Číslo preukazu totožnosti:
      Rodné číslo:
      Prezývky:
      Adresa:
      24.   OSTOJIĆ (OSTOJIC), Zoran
      Syn Mica OSTOJIĆA (OSTOJICA)
      Dátum narodenia/Miesto narodenia: 29. marec 1961, Sarajevo, Bosna a Hercegovina
      Číslo cestovného pasu:
      Číslo preukazu totožnosti: 04BSF6085
      Rodné číslo: 2903961172656
      Prezývky:
      Adresa: Malta 25, Sarajevo, Bosna a Hercegovina
      25.   PAVLOVIĆ (PAVLOVIC), Petko
      Syn Milovana PAVLOVIĆA (PAVLOVICA)
      Dátum narodenia/Miesto narodenia: 6. jún 1957, Ratkovići, Bosna a Hercegovina
      Číslo cestovného pasu: 4588517
      Číslo preukazu totožnosti: 03GKA9274
      Rodné číslo: 0606957183137
      Prezývky:
      Adresa: Vuka Karadžića 148, Zvornik, Bosna a Hercegovina
      26.   POPOVIĆ (POPOVIC), Čedomir (Cedomir)
      Syn Radomira POPOVIĆA (POPOVICA)
      Dátum narodenia/Miesto narodenia: 24. marec 1950, Petroviči
      Číslo cestovného pasu:
      Číslo preukazu totožnosti: 04FAA3580
      Rodné číslo: 2403950151018
      Prezývky:
      Adresa: Črnogorska 36, Bileća, Bosna a Hercegovina
      27.   PUHALO, Branislav
      Syn Djura
      Dátum narodenia/Miesto narodenia: 30. august 1963, Foča, Bosna a Hercegovina
      Číslo cestovného pasu:
      Číslo preukazu totožnosti:
      Rodné číslo: 3008963171929
      Prezývky:
      Adresa:
      28.   RADOVIĆ (RADOVIC), Nade
      Syn Milorada RADOVIĆA (RADOVICA)
      Dátum narodenia/Miesto narodenia: 26. január 1951, Foča, Bosna a Hercegovina
      Číslo cestovného pasu: staré 0123256 (zrušené)
      Číslo preukazu totožnosti: 03GJA2918
      Rodné číslo: 2601951131548
      Prezývky:
      Adresa: Stepe Stepanovića 12, Foča/Srbinje, Bosna a Hercegovina
      29.   RATIĆ (RATIC), Branko
      Dátum narodenia/Miesto narodenia: 26. november 1957, MIHALJEVCI SLAVONSKA POZEGA, Bosna a Hercegovina
      Číslo cestovného pasu: 0442022, vydaný 17.9.1999 v Banje Luke
      Číslo preukazu totožnosti: 03GCA8959
      Rodné číslo: 2611957173132
      Prezývky:
      Adresa: Ulica Krfska 42, Banja Luka, Bosna a Hercegovina
      30.   ROGULJIĆ (ROGULJIC), Slavko
      Dátum narodenia/Miesto narodenia: 15. máj 1952, Srpska Crnja Hetin, Srbsko
      Neplatné pasy: č. 3747158, vydaný 12. apríla 2002 v Banje Luke, platný do 12. apríla 2007 a č. 0020222, vydaný 25. augusta 1988 v Banje Luke, platný do 25. augusta 2003
      Číslo preukazu totožnosti: 04EFA1053
      Rodné číslo: 1505952103022
      Prezývky:
      Adresa: Vojvode Mišića 21, Laktaši, Bosna a Hercegovina
      31.   ŠAROVIĆ (SAROVIC), Mirko
      Dátum narodenia/Miesto narodenia: 16. september 1956, Rusanovići-Rogatica, Bosna a Hercegovina
      Číslo cestovného pasu: 4363471, vydaný v Istočnom Sarajeve, platný do: 8. októbra 2008
      Číslo preukazu totožnosti: 04PEA4585
      Rodné číslo: 1609956172657
      Prezývky:
      Adresa: Bjelopoljska 42, 71216 Srpsko Sarajevo, Bosna a Hercegovina
      32.   SKOČAJIĆ (SKOCAJIC), Mrkša (Mrksa)
      Syn Dejana SKOČAJIĆA (SKOCAJICA)
      Dátum narodenia/Miesto narodenia: 5. august 1953, Blagaj, Bosna a Hercegovina
      Číslo cestovného pasu: 3681597
      Číslo preukazu totožnosti: 04GDB9950
      Rodné číslo: 0508953150038
      Prezývky:
      Adresa: Trebinjskih Brigade, Trebinje, Bosna a Hercegovina
      33.   VRAČAR (VRACAR), Milenko
      Dátum narodenia/Miesto narodenia: 15. máj 1956, Nišavići, Prijedor, Bosna a Hercegovina
      Neplatné pasy: č. 3865548, vydaný 29. augusta 2002 v Banje Luke, platný do 29. augusta 2007; č. 0280280, vydaný 4. decembra 1999 v Banje Luke, platný do 4. decembra 2004 a č. 0062130, vydaný 16. septembra 1998 v Banje Luke, Bosna a Hercegovina.
      Číslo preukazu totožnosti: 03GCE6934
      Rodné číslo: 1505956160012
      Prezývky:
      Adresa: Save Ljuboje 14, Banja Luka, Bosna a Hercegovina.
      34.   ZOGOVIĆ (ZOGOVIC), Milan
      Syn Jovana
      Dátum narodenia/Miesto narodenia: 7. október 1939, Dobruša
      Číslo cestovného pasu:
      Číslo preukazu totožnosti:
      Rodné číslo:
      Prezývky:
      Adresa:


title: 2012/685/EÚ: Rozhodnutie Európskeho parlamentu a Rady z  25. októbra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/001 IE/Talk Talk, Írsko)

text:
               7.11.2012

               SK

               Úradný vestník Európskej únie

               L 307/79

         ROZHODNUTIE EURÓPSKEHO PARLAMENTU A RADY
   z 25. októbra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/001 IE/Talk Talk, Írsko)
   (2012/685/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (3)

               Írsko predložilo 29. februára 2012 žiadosť o použitie prostriedkov EGF v súvislosti s prepúšťaním v spoločnosti Talk Talk Broadband Services (Ireland) Limited a u jej troch dodávateľov alebo nadväzujúcich výrobcov a do 15. mája 2012 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 696 382 EUR.

               (4)

               EGF by sa mal preto použiť s cieľom poskytnúť finančný príspevok v súvislosti so žiadosťou Írska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť sumu 2 696 382 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 25. októbra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.